---
aperture: 400/450
rating: 
created_by: 8mag
created_date: 2020-02-01 09:25:34.148113
updated_by: 8mag
created_date: 2020-02-01 09:25:34.148115
---
– 150x: NGC 7320, juhovýchodná galaxia Stephanovho kvintentu je najjasnejšia a najľahšie objaviteľná v skupine. Jej veľmi slabé, hmlisté halo je predĺžené 1,25´x 0,75´SZ-JV a je nepatrne jasnejšie v strednej časti. Najzápadnejšia galaxia kvinteta – NGC 7317 – môže byť omylne zamieňaná za sprievodcu hviezdy 13m, ktorá leží hneď na jej severozápadnom rozhraní. Zjavuje sa totiž skoro stelárna, je iba tenkým 25“ bodom so slabým jadrom. Pár minút severozápadne od NGC 7320 leží tesný interagujúci pár NGC 7318A-B, dve slabé koncentrácie majúce spoločné halo: NGC 7318B je jasnejšia a väčšia z dvoch slabých fliačikov a pýši sa slabým stelárnym jadrom. NGC 7318A je menšie, kruhové a lepšie koncentrované halo. Pár NGC 7318A-B sa rozprestiera na ploche 1´x 0,75´V-Z. Na jej VSV a skoro severne od NGC 7320 je najslabšia galaxia skupiny: NGC 7319, zjavujúca sa ako extrémne slabý 45“ x 25“ SZ-JV fliačik.

Myzer: Zaujímavý objekt pre 250 mm ďalekohľad: Polohu objektu som už dobre poznal z predchádzajúcich pozorovaní, takže za pár sekúnd som bol presne tam. Vyskúšal som rôzne zväčšenia - 109x, 126x, 171x, 218x, 342x - ako najlepšie z nich sa ukázalo zväčšenie 171x, pri ktorom sa galaxie zdali byť najlepšie vidieť. Ako prvú rozoznávam galaxiu NGC 7320 a interagujúci pár NGC 7318 A-B. NGC 7320 má oválny tvar s veľmi nenápadným zjasnením v centre a so všetkých galaxií je najrozsiahlejšia. Pri pozornejšom pohľade sa pár NGC 7318 A-B dá rozlíšiť na dve samostatné galaxie. NGC 7318A sa ukazuje ako kruhová nezaostrená hviezda, NGC 7318B je vidieť ako slabé rozšírenie do strany od predchádzajúcej galaxie. Čo sa týka NGC 7319, je najlepšie, ak sa vôbec priamo nepozoruje. S galaxiami NGC 7320 a NGC 7318 A-B tvorí rovnostranný trojuholník a pri ich pozorovaní sa iba občas ukáže. Je veľmi slabá a bez detailov, skoro na hranici viditeľnosti (aj keď je podľa zdrojov jasnejšia oproti NGC 7318 A-B). Galaxia NGC 7317 sa nachádza hneď vedľa jednej slabej hviezdy, ktorá veľmi prekáža pri jej pozorovaní a ani po pridaní zväčšenia na 218x alebo 342x nedokážem s úplnou istou povedať, že ju skutočne vidím. Napriek tomu, Stephanov kvintet už nepovažujem za veľmi ťažký objekt.