---
aperture: 400/450
rating: 
created_by: 8mag
created_date: 2020-02-01 09:25:23.399273
updated_by: 8mag
created_date: 2020-02-01 09:25:23.399275
---
– 125x: tento slabý pruh je najlepšie vidieť malým zväčšením. Obláčik je veľmi slabý, hmlistý a zjavne predĺžený, na juhu siaha skoro až k hviezde 10m. Centrálna časť je oveľa jasnejšia, ale nerovnako osvetlená a obsahuje niekoľko nezreteľných škvŕn. Do zorného pola sa pred NGC 4236 premietajú slabé hviezdy našej Galaxie.

Myzer: Pekná galaxia pre 250 mm ďalekohľad, na ktorú som sa už párkrát pozrel: Pri zväčšení 109x vyzerá galaxia ako slabý pás tiahnuci sa vyše polovicou zorného pola 11 mm Naglera. Efektívne je použiť najmä bočný pohľad, sústrediť sa na niekoľko jasnejších hviezd v zornom poli a vnímať pritom i samotnú galaxiu. Ako sa v astronomických kruhoch hovorí, bola to celkom ducharina, ale napriek tomu viditeľná s istotou.

Dominik: Táto zdanlivo jasná galaxia má však plošnú jasnosť 15.38m a preto bola aj ťažšie viditeľná. V zornom poli 250mm dobsona sa zrazu zjavila nad trojicou hviezd 10, 8 a 10m ako mohutný celkom nejasný pretiahnutý obláčik. Ako som sa dozvedel v poznámkach Steve Coea, Ken Reeves nazýva takéto objekty - BARF objekty = Big And Real Faint (Veľké a naozaj slabé).