---
aperture: 400/450
rating: 
created_by: 8mag
created_date: 2020-02-01 09:25:34.464808
updated_by: 8mag
created_date: 2020-02-01 09:25:34.464811
---
– 150x: NGC 1275 ukáže nepravidelne jasné jadro umiestnené v 2´x 1,5´V-Z oválnom hale. Slabá hviezda leží 1´severovýchodne od centra.

Dominik: Pomerne známa kopa galaxii je kopa s označením Abell 426, tiež prezývaná kopa Perzeus. Steve Gottlieb, amatérsky astronóm, rozoznal svojim 45cm ďalekohľadom 58 galaxii tejto kopy. Píše sa, že vytvárajú kŕdeľ pripomínajúci vtákov. Astronómovia sa štúdiom dynamiky kopy dozvedeli o veľkom množstve materiálu, ktorý vytvára príťažlivosť, ale nevyžaruje svetlo, teda takzvaná tmavá hmota.

V našom dosahu sú zrejme galaxie: centrálna galaxia NGC 1275, NGC 1278, NGC 1277, NGC 1272, NGC 1273, NGC 1281, NGC 1265, NGC 1294 a NGC 1260. Podľa mňa sa pri najlepších našich podmienkach dajú vidieť aj mierne slabšie galaxie. Mne sa podarilo pozorovať počas dvoch nocí galaxie NGC 1275, NGC 1278, NGC 1277, NGC 1272, NGC 1273, NGC 1281 a NGC 1265. V noci z 9.1 na 10.1.2007 som sa konečne pokúsil tento objekt pozorovať. Zatiaľ som sa chcel s touto kopou len „zoznámiť“ a pozorovať galaxie hlavne v centre. Pripravil som si podrobné mapy z CdC, inač by to bolo ťažšie nájsť. Najprv som namieril na približnú polohu oproti jasnejším hviezdam ako napríklad Algol a 32 Persei. Potom som v hľadáčiku identifikoval zhluk hviezd 8. magnitúdy v tvare písmena Y. Potom nasledovala v zornom poli okuláru smerom doprava hviezda 8. magnitúdy a ešte tým smerom dve hviezdy 10. magnitúdy pri, ktorých sa už mali nachádzať jasné galaxie kopy Abell 426. Pri zväčšení 52x mi hneď do oka padol pomerne nápadný, difúzny obláčik. Bola to centrálna galaxia NGC 1275. Ako som sa pozeral do okuláru zhodil som si zo stoličky baterku, ktorá prestala fungovať. Možno by som si lepšie pozrel aj okolitejšie galaxie a lepšie si pozrel aký rovnobežník majú jasnejšie galaxie tvoriť. Keďže som mal v zornom poli trochu inak otočený obraz, rovnobežník som hľadal trochu na nesprávnom mieste. Ďalej sa mi odkryla galaxia NGC 1278 s jasnosťou 12.6 magnitúd. Za Panoptic som si dal ešte barlow 2x a tak vzniklo zväčšenie 104x. Možno by sa hodilo ešte väčšie zväčšenie, ale pozorovanie tohto objektu s 9mm GSO nie je práve ideálne… Galaxia NGC 1275 bola celkom zreteľná, dosť difúzna a s veľkým halom. Ešte v hale tejto galaxie bola hviezda, ktorá ale veľmi splývala. Snažil som sa nájsť galaxie, ktoré sú nad NGC 1275 a NGC 1278 a tvoria približne rovnobežník. Trocha vyššie nad galaxiou NGC 1275 sa objavila pomerne zreteľná galaxia NGC 1272. Táto galaxia má približne 12 magnitúd, ale jej halo bolo menšie ako má NGC 1275. Ako som sa pozeral celkom extrémnym periférnym videním, ukazovali sa mi nad NGC 1275 vždy rôzne položené malé škvrnky. Jedna tá viac napravo bola jasnejšia a bola to NGC 1272 a ako som sa neskôr pozrel na CdC, tá druhá škvrnka, ktorá bola priamejšie hore nad NGC 1275, bola dosť slabá galaxia NGC 1273 s jasnosťou 13.2 magnitúd. Ale v tomto pozorovaní išlo aj o jeden krátky moment, keď sa oko prispôsobilo tme, ale ešte neunavilo. Ďalej som už pri pozorovaní predchádzajúcich galaxii videl tesne nad NGC 1278 „preblikávať“ škvrnku. Myslel som, že sa nad galaxiou NGC 1278 nachádza galaxia, ale jasnejšia. Takže som sa ju snažil uvidieť. Osobne som vtedy nevedel prečo tam len tak nič nevidím. Avšak zase pri extrémnom bočnom pohľade a správnom okamihu som tam videl škvrnku. Bola o dosť bližšie ako galaxie NGC 1272 a 1273 aj to sa mi nezdalo, ale bola tam. Dnes som si overoval polohy a vážne ma prekvapilo, že som videl galaxiu NGC 1277 s jasnosťou 13.5 magnitúd! Možno bolo dobré, že som sa o to pokúšal mysliac si, že tam majú byť jasnejšie galaxie a pravidelnejšie v tvare rovnobežníka. Aspoň viem, že som to videl aj keď v prípade NGC 1277 slabo a iba v krátkych momentoch. Päť galaxii je na začiatok dobré číslo. Mimochodom som si nakoniec dal za barlow 2x ešte 9mm GSO a síce bol pohľad nepríjemne úzky, galaxia NGC 1275 sa ukázala v plnej kráse a s mohutným halom a galaxia NGC 1278 tiež celkom zreteľne. V ten večer boli naozaj dobré podmienky už od začiatku astronomického súmraku. Keď sú vynikajúce podmienky má táto kopa galaxii naozaj pôvab! Je to zároveň súčasť superkopy Perzeus-Pisces čo ma tiež fascinuje. Radím sa najprv zamerať na rovnobežník NGC 1275, NGC 1272, NGC 1273 a NGC 1278.