---
name: 
rating: 4
created_by: 8mag
created_date: 2020-02-01 09:25:32.672229
updated_by: 8mag
created_date: 2020-02-01 09:25:32.672240
---
![<]($IMG_DIR/dso/NGC2194.jpg)
Otvorená hviezdokopa (8,5m) v severovýchodnej časti súhvezdia, pol stupňa severozápadne od hviezdy 73 Orionis (5,3m), ktorú tvorí asi 100 hviezd 10. až 12. hviezdnej veľkosti. Zaujímavou je v ďalekohľade s priemerom objektívu 250 mm: je síce slabá, ale bohatá a veľmi koncentrovaná skupina ôsmich 12m a 15 hviezd 13-14m rozlíšiteľných oproti zrnitému pozadiu. Jasnejšie hviezdy sú blízko severovýchodného a juhozápadného rozhrania. V 400 mm ďalekohľade je atraktívnou, bohatou, kompaktnou kopou 50 hviezd koncentrovaných na nepravidelnej 10´ploche a umiestnenej v nerozlíšitelnej hmle pozadia. Osem jasnejších hviezd tvorí obdĺžnik, vnútri ktorého sa nachádza väčšina slabších členov. Ostatné ležia pozdĺž niekoľkých hviezdnych reťazcov, z ktorých najnápadnejší sa tiahne na juhozápad. Zväzok 20 slabých hviezd leží 15´VSV. Táto hviezdokopa veľmi pripomína NGC 2158 z Blížencov.



