---
name: Pegas (Pegasus)
created_by: 8mag
created_date: 2020-02-01 09:25:34.097732
updated_ by: 8mag
created_date: 2020-02-01 09:25:34.097735
---
Rozsiahle súhvezdie severnej oblohy ležiace mimo Mliečnej cesty v oblasti chudobnej na hviezdy, na sever od Vodnára a susediace s Andromédou. Aj keď súhvezdie leží vedľa Mliečnej cesty, navyše v oblasti pomerne chudobnej na hviezdy, je nápadné predovšetkým vďaka tzv. Pegasovmu štvorcu (Great Square of Pegasus), ktorý leží na predĺženej spojnici zadných kolies Veľkého voza s Polárkou a vo svojom vnútri neobsahuje hviezdy jasnejšie ako 4. magnitúdy. Je tvorený hviezdami Scheat, Markab, Algenib a Sirrah z Andromédy, ktorá však kedysi takisto bola súčasťou Pegasa. Všetky štyri hviezdy majú na prvý pohľad pomerne rovnakú hviezdnu veľkosť. Z deep-sky objektov je známa predovšetkým guľová hviezdokopa M15 a špirálová galaxia NGC 7331, v ktorej blízkosti leží populárny Stephanov kvintet. Ostatné galaxie, ktoré predstavujú väčšinu objektov súhvezdia, sú slabé a vyžadujú tmavú oblohu a väčší ďalekohľad, aby sa v zornom poli stali zaujímavé.

![<]($IMG_DIR/cons/Peg.png)
