---
name: Kalifornia
rating: 6
created_by: 8mag
created_date: 2020-02-01 09:25:34.462317
updated_by: 8mag
created_date: 2020-02-01 09:25:34.462322
---
![<]($IMG_DIR/dso/NGC1499.jpg)
Slabá hmlovina dlhá takmer tri stupne, ktorá dostala názov pre svoj tvar pripomínajúci obrysy rovnomenného štátu v USA. Aj napriek svojej slabšej plošnej jasnosti je však zaujímavým cielom pre vizuálne pozorovanie. Voľným okom je síce vidieť iba pre pár vyvolených (vyžaduje minimálne UHC filter), ale počas tých najlepších pozorovacích podmienok sa jej najjasnejšia časť môže blysnúť už v triédri 10×50. Zatiaľ čo s UHC filtrom je ešte ťažko definovateľná, s H-beta môžete hmlovinu ľahko nájsť už obyčajným zametaním aj zo svojej vlastnej záhrady. Ukazuje sa ako podlhovastý pás s ostrými hranicami veľkosti troch stupňov, hneď na sever od hviezdy ξ Persei, presne taký istý ako je zakreslený vo väčšine hviezdnych máp.

V ďalekohľade s priemerom objektívu 250 mm použitím iného hmlovinového filtra než H-Beta je iba nepatrným zjasnením oblohy. Hmlovina je veľmi veľkým, slabým 3 x 1 stupňa dlhým oblúkom. S filtrom H-Beta je možné zazrieť štruktúry slabšej plošnej jasnosti.

Dominik: 350mm: Táto hmlovina je cez H-beta krásne viditeľná, jej tvar je veľmi výrazný a ťažko sa opisuje, myslím, že keď si pozriete na mape tvar Kalifornie môžete si predstaviť v tomto tvare mohutný oblak, ktorý je najjasnejší vo svojom strede a hlavne na okrajoch, ktoré postupne slabnú.



