---
name: Trojuholník (Triangulum)
created_by: 8mag
created_date: 2020-02-01 09:25:37.989546
updated_ by: 8mag
created_date: 2020-02-01 09:25:37.989548
---
Veľmi malé súhvezdie severnej oblohy, ktorého názov zodpovedá obrazu takmer rovnostranného ostrouhlého trojuholníka, ktorý utvárajú tri najjasnejšie hviezdy 3. magnitúdy. Súhvezdie sa nachádza v peknom prostredí niekoľkých nápadných hviezdnych zoskupení. Na severovýchode leží „hlava Medúzy“ (β, π, ρ, ω Persei), južne sa rozprestiera  zoskupenie hviezd súhvezdia Barana (α, β, γ Arietis)  a na juhovýchode zastaralé, dnes už neexistujúce súhvezdie Severnej muchy, ktoré tvorili hviezdy 33, 35, 39 a 41 Arietis. Exponátom Trojuholníka je špirálová galaxia M33, po M31 a našej Galaxii tretia najväčšia z Miestnej skupiny. Nie najlepšie sa však pozoruje: je rozsiahla a má nízku plošnú jasnosť. Potom už nasleduje iba hŕstka farebných dvojhviezd a slušný počet slabých galaxií, z ktorých však bežným Newtonom zachytíme iba ich veľmi nepatrnú časť.

![<]($IMG_DIR/cons/Tri.png)
