---
name: 
rating: 6
created_by: 8mag
created_date: 2020-02-01 09:25:34.147895
updated_by: 8mag
created_date: 2020-02-01 09:25:34.147900
---
![<]($IMG_DIR/dso/NGC7318.jpg)
Skupina piatich tesných, slabých a rovnako vzdialených galaxií objavených na marseillskom observatóriu francúzskym astronómom Edouardom Stéphanom v roku 1888 pol stupňa juhozápadne od jasnejšej galaxie NGC 7331. Tvoria ho galaxie NGC 7317 (13,6m), NGC 7318A (13,4m), NGC 7318B (13,4m), NGC 7319 (13,1m) a najjasnejšia NGC 7320 (12,6m). Môže byť rozoznateľný už ďalekohľadom s priemerom objektívu 200 mm. Štyri galaxie skupiny majú radiálne rýchlosti relatívne zhodné, zatiaľ čo NGC 7320 vykazuje oproti nim veľký rozdiel. Novšími výskumami Stephanovho kvintetu sa dokázalo, že NGC 7320 vlastne nepatrí ku skupine, iba zdanlivo sa na ňu premieta. V skutočnosti tvorí oveľa bližšiu dvojicu s obrou špirálovou galaxiou NGC 7331, čím sa o Stephanovom kvintete začína hovoriť ako o „Stephanovom kvartete“. V tejto štvorici ovplyvňuje jedna galaxia druhú, navzájom sa deformujú a vytrhávajú zo seba prúdy hmoty. Objekt je vzdialený 200 miliónov svetelných rokov.

