---
name: Tarantula
rating: 10
created_by: 8mag
created_date: 2020-02-01 09:25:30.980110
updated_by: 8mag
created_date: 2020-02-01 09:25:30.980122
---
![<]($IMG_DIR/dso/NGC2070.jpg)
Niekedy označovaná aj ako hmlovina 30 Doradus. Azda najnápadnejšie a najjasnejšie miesto v LMC, najväčšia zo všetkých emisných hmlovín v tejto nepravidelnej galaxii. Osvetluje ju hustá hviezdokopa R136 tvorená 30 mladými hviezdami spektrálneho typu O3. Jedná sa o najžiarivejšie, najhorúcejšie a najhmotnejšie hviezdy, ktoré boli okolo hviezdy 30 Doradus pozorované Hubblovým ďalekohľadom a predpokladá sa, že v budúcnosti explodujú ako supernovy. Navyše sa predpokladá, že celá hviezdokopa by mohla mať svoj priemer zhruba 150 svetelných rokov a obsahovať tisícky horúcich modrých hviezd, z ktorých sa možno rodí nová guľová hviezdokopa! Väčšina z týchto hviezd je aspoň 50-krát hmotnejšia ako naše Slnko.

Podľa starých záznamov si Tarantulu počas svojho pobytu v južnej Afrike všimol na oblohe i N. L. de Lacaille v polovici 18. stotočia. V ďalšom storočí na ňu obrátil ďalekohľad John Herschel, ktorý ju zrejme ako prvý popísal. V ďalekohľade je možné dobre pozorovať niekoľko zreteľných podlhovastých výbežkov rôzneho tvaru vybiehajúcich z centrálnej časti, v ktorej sa nachádza hviezda 30 Doradus. Použitím UHC alebo O-III filtra je vlastne jedinou skutočne nápadnou oblasťou v LMC, zreteľne sa ukazujúcou medzi hviezdami theta a epsilon Doradus ako hmlistá škvrna veľkosti štvrť stupňa nepatrne jasnejšia v centre, ktorá svieti ako rozmazaná hviezda štvrtej veľkosti. Na aký pozoruhodný objekt sa pozeráme nás však presvedčia až astronomické dáta. Tarantula je totiž súčasťou rozsiahleho komplexu ionizovaného vodíka v priestore presahujúceho 1 500 svetelných rokov a zrejme sa tak jedná o najväčšiu emisnú hmlovinu v celej Miestnej skupine galaxií. Napríklad by sa do nej zmesnilo 30 Veľkých hmlovín v Orióne a keby sa nachádzala na jej mieste, pokryla by celé toto súhvezdie tak, že na Zemi by všetko vrhalo svoj tieň! Zároveň je našim najjasnejším

xtragalaktickým objektom viditeľným bez optických prístrojov.



