---
name: Líška (Vulpecula)
created_by: 8mag
created_date: 2020-02-01 09:25:29.337473
updated_ by: 8mag
created_date: 2020-02-01 09:25:29.337476
---
Malé a nevýrazné súhvezdie severnej oblohy južne od Labute, tesne u Albirea, severne od Šípu a Delfína. Líška leží vo východnom prúde letnej Mliečnej cesty. Napriek tomu, že tá v tejto oblasti nie je mimoriadne jasná, obsahuje hojný prebytok hviezd 7. až 10. magnitúdy. Hviezdne mraky sú vhodné na zametanie triédrom, navyše môžeme objaviť aj niekoľko pekných objektov. Súhvezdie obsahuje pomerne veľký počet otvorených hviezdokôp. Najpôsobivejšou v zornom poli ďalekohľadu je NGC 6940, pre akýkoľvek binokulár je naopak určená známa otvorená hviezdokopa Collinder 399, nazývaná jednoducho „Ramienko“. Vyskytujú sa tu aj pomerne jasné hmloviny, dvojhviezdy, trojhviezdy a úplne na východnom okraji súhvezdia aj zopár galaxií. Najznámejším objektom je však planetárna hmlovina M27, jedna z najväčších a najjasnejších planetárnych hmlovín, úžasná v každom ďalekohľade: od triédra až po 500 mm Dobson. Už tým najmenším ďalekohľadom sa dá postrehnúť náznak jej tvaru, podľa ktorého sa aj nazýva – Činka.

![<]($IMG_DIR/cons/Vul.png)
