---
name: 
rating: 4
created_by: 8mag
created_date: 2020-02-01 09:25:24.431804
updated_by: 8mag
created_date: 2020-02-01 09:25:24.431809
---
![<]($IMG_DIR/dso/NGC6240.jpg)
Dominik: NGC 6240 je veľmi zaujímavá galaxia v Hadonosovi, ktorá vznikla kolíziou dvoch menších galaxii. Je to veľmi neurčitý objekt a skladá sa z dvoch rôznych častí. Galaxia je významná pre profesionálne pozorovania – obi dve jej jadrá vyžarujú silné röntgenové žiarenie a preto sa predpokladá, že sa v obidvoch jadrách nachádzajú masívne čierne diery. Galaxia sa dá nájsť postupným prechodom od Lambda Ophi cez jasnejšie hviezdy ako 14, 16, 21, 19 Ophi. Správnu polohu mi potvrdil pri pozorovaní útvar hviezd desiatej magnitúdy v podobe X v zornom poli nakloneného na ľavú stranu. Galaxia jasná približne 13.0m sa mala nachádzať len mierne naľavo v tesnej blízkosti hviezdy 13m. Pri pozornejšom pohľade som už pri zväčšení 52x videl pri hviezde nejasný a malý obláčik. Ideálne bolo zv. 104x (pretože 9mm GSO je bohužiaľ naozaj nepoužiteľný okulár). Galaxia bola nenápadná – malý nejasný obláčik, ktorý nemal presný tvar, ale napriek tomu dobre viditeľná.



