---
aperture: 300/350
rating: 
created_by: 8mag
created_date: 2020-02-01 09:25:25.869233
updated_by: 8mag
created_date: 2020-02-01 09:25:25.869236
---
– 125x: M83 je peknou „face-on“ galaxiou s jasným oválnym jadrom s priečkou obklopenou zauímavou špirálovou podobou. Rameno, ktoré začína zo severovýchodného konca priečky sa točí naprieč 90 stupňov a končí južne od stredu galaxie. Rameno, ktoré začína z juhozápadného konca priečky sa obtáča okolo celej severnej strany galaxie až na východ. Špirálové ramená sú delené tenkými tmavými líniami, z ktorých najnápadnejšie ležia SSV a JJZ od priečky - sú to badateľné stopy prachu. Do galaxie sa premieta niekoľko popredných hviezd z našej Galaxie, okolité hviezdne pole je najbohatšie na juhu a juhovýchode.

Myzer: Z nášho územia je pozorovanie tejto galaxie vďaka jej južnej polohe pomerne ťažké, príkladom toho môže byť moje jediné pozorovanie 250 mm Dobsonom na jar 2005: Po Sombrere nasledovala zdanlivo nesplniteľná úloha - identifikovať veľmi nízko položenú galaxiu M83 v Hydre. Jedná sa o jeden z najkrajších objektov Messierovho katalógu, ktorý v prípade ak v južnejších šírkach vystúpi vyššie nad obzor, predvedie i svoju priečku a špirálové ramená, prípadne i gigantické emisné hmloviny. Pri jej hľadaní som si dokonca pomáhal hviezdami so súhvezdia Centaurus! Nakoniec sa mi ju podarilo vo svetlom zornom poli okulára identifikovať ako akúsi škvrnu bez akýchkoľvek detailov.