---
name: Malá Orlia hmlovina
rating: 4
created_by: 8mag
created_date: 2020-02-01 09:25:22.687826
updated_by: 8mag
created_date: 2020-02-01 09:25:22.687832
---
![<]($IMG_DIR/dso/NGC7380.jpg)
Otvorená hviezdokopa (9,2m) s emisnou hmlovinou. Nachádza sa na juhovýchodnom okraji súhvezdia, takmer na rozhraní so súhvezdím Jašterica. Bola objavená v roku 1787 C. Herschelovou. Leží vo vzdialenosti 2 600 svetelných rokov.

Je pekným objektom pre 300 mm ďalekohľad. Kopa leží 15´VJV od jednej hviezdy 5,5m a od druhej 20´južne. 100-násobné zväčšenie rozlíši 30 členov jasnosti 8,5m a slabších, v trojuholníkovom ohraničení. Hmlovina je viditeľná bez filtra, ale UHC značne pomôže zvýšiť kontrast hmloviny a pozadia oblohy. Rozoznať detaily alebo nejakú štruktúru je ale dosť ťažké. Vo väčšom ďalekohľade je hviezdokopa jasnou, nepravidelnou, trochu koncentrovanou skupinou 45 hviezd roztrúsených okolo nápadného „V“ tvoreného najjasnejšími členmi 8,5-9m. Najjasnejšia hviezda je pozorovaná na JZ rozhraní „V“. Kopa je obklopená polom Mliečnej cesty bohatej na jasné hviezdy. Veľmi slabé kúdle hmloviny sú ponorené v kope, ten najzreteľnejší leží východne od „V“.



