---
name: Veľký pes (Canis Major)
created_by: 8mag
created_date: 2020-02-01 09:25:38.730333
updated_ by: 8mag
created_date: 2020-02-01 09:25:38.730336
---
![<]($IMG_DIR/cons/CMa.png)
Nápadné súhvezdie južnej oblohy, ktoré tvoria jasné a jednoducho usporiadané hviezdy. Súčasťou súhvezdia je Sírius - najjasnejšia hviezda na nočnej oblohe. Okrem Slnka a Mesiaca ju prežiaria iba planéty Jupiter, Saturn a Mars. Sírius je takisto  spolu s Prokyónom z Malého psa a s hviezdou Betelgeuse v pravom ramene Orióna, jedným z vrcholov Zimného trojuholníka. Súhvezdie nie je najrozsiahlejšie, ale ani nejako chudobné na zaujímavé objekty, ktoré sa stávajú cieľom mnohých astronómov-amatérov. Vďaka polohe v zimnej Mliečnej ceste je Veľký pes bohatý na rôzne otvorené hviezdokopy, z ktorých jednoznačne vedie M41. Obsahuje i niekoľko hmlovinových komplexov, planetárnu hmlovinu a pár galaxií, ktorých svetlo sa predralo cez plynové a prachové mračná Mliečnej cesty. Pre nadšencov dvojhviezd je táto bohatá oblasť určite veľmi vhodnou. Guľové hviezdokopy sa v súhvezdí nenachádzajú.

