---
name: 
rating: 8
created_by: 8mag
created_date: 2020-02-01 09:25:22.245818
updated_by: 8mag
created_date: 2020-02-01 09:25:22.245825
---
![<]($IMG_DIR/dso/M103.jpg)
Otvorená hviezdokopa ležiaca bližšie k strednej časti súhvezdia, neďaleko hviezdy Ruchbah, v oblasti bohatej na otvorené hviezdokopy. Celková jasnosť tejto asi 8 000 svetelných rokov vzdialenej hviezdokopy je 7,4m. Má približne 60 až 70 hviezd, z ktorých najjasnejšie nepresahujú desiatu magnitúdu. Vo hviezdokope sa nachádza jeden červený obor o niečo jasnejší ako 10m a premieta sa do nej pomerne jasná dvojhviezda označovaná ako Struve 131 (pekný pár hviezd 6m a 9m v odstupe 28,2“), tá však medzi jej členov nepatrí. M103 objavil P. Mechain v roku 1781, do Messierovho katalógu však bola pridaná o niečo neskôr.

Hviezdokopu rozoznáme už v triédri, pekný pohľad však poskytuje až v malom ďalekohľade, v ktorom sa ukáže ako atraktívna kopa pomerne jasných hviezd ležiacich v oblasti „trojuholníka“, ktorého vrcholy tvoria tri jasnejšie hviezdy. V 200 mm ďalekohľade je nádhernou hviezdokopou, jasnou, veľkou, celkom bohatou a pomerne zhustenou s asi 40 dobre viditeľnými hviezdami 8. až 12. mag v oblasti „trojuholníka“.



