---
aperture: 400/450
rating: 
created_by: 8mag
created_date: 2020-02-01 09:25:22.306905
updated_by: 8mag
created_date: 2020-02-01 09:25:22.306908
---
– 100x: Kopa je pomerne nápadná a bohatá, ale nie zhustená masa 11m a slabších hviezd. Môžeme napočítať prinajmenšom dva tucty hviezd. Mimo hlavnej koncentrácie leží ďalších 50 hviezd na 30´ploche. Obe hviezdy 7m a 8m v centre kopy sú obklopené skupinou slabších hviezd. Skupina okolo hviezdy 7m má prinajmenšom tucet hviezd. Hmlovina sa môže mihnúť okolo väčšiny jasnejších hviezd IC 1848.

Myzer: Jedno pozorovanie tohto fascinujúceho objektu z roku 2006: Oveľa úspešnejšie dopadla prehliadka oblohy, kde sa nachádza hmlovinová krajina známa aj pod názvom Srdce a duša. Na presnú identifikáciu jednotlivých objektov som použil fotku z knihy The Night Sky Observers Guide, zväčšenie 63x a UHC filter. Ako prvé som našiel hmlovinové škvrny NGC 896 a IC 1795, potom som sa vydal k hviezdokope Mellote 15, ktorá sa takisto nachádza v jemnej hmlovine. Tá nesie označenie IC 1805 (Duša), pričom nie je ťažké skúmavým pohľadom rozoznať jej charakteristický tvar, vrátane úzkeho pásu južne od hviezdokopy. Posunutím tubusu nakoniec prichádzam k hmlovine IC 1848 (Srdce), ktorá je tiež pomerne nápadná a má oválny tvar.