---
name: Konská hlava
rating: 6
created_by: 8mag
created_date: 2020-02-01 09:25:32.621742
updated_by: 8mag
created_date: 2020-02-01 09:25:32.621748
---
![<]($IMG_DIR/dso/IC0434.jpg)
Asi najznámejšia tmavá hmlovina celej oblohy. Obrovská medzihviezdna hmota B33 vzdialená približne rovnako ako Veľká hmlovina v Orióne vytvára na pozadí jasnejšej emisnej hmloviny IC 434 tajuplný tieň, podobný koňu na šachovnici alebo morskému koníkovi. Jej tvar však spravidla vynikne až na fotografiách. Pozorovať ju však možno aj vizuálne, veľmi efektívne je použiť filter H-Beta.

300/350 – 75x: B33 – Konská hlava je malá tmavá hmlovina črtajúca sa na pozadí veľmi slabej „žiary“ emisnej hmloviny IC 434, úzky „záliv“ veľmi nejasnej hmloviny rozprestierajúcej sa stupeň južne od hviezdy ζ Orionis. Tieto dva objekty je nesmierne ťažké objaviť a vyžadujú vynikajúce pozorovacie podmienky. Filtre O-III a UHC pomôžu zvýrazniť kontrast medzi B33 a pozadím (IC 434), ale B33 je jedným z pár objektov, ktoré sa dajú pozorovať viditeľne lepšie pomocou filtra H-Beta.

400/450 – 125x: B33 (bez filtrov) je tak obtiažne pozorovaný objekt, že dokonca ani pomocou takýchto ďalekohľadov ju nemusíte vidieť ani vtedy, keď sa pozeráte priamo na jej polohu. Napriek tomu, bočným pohľadom a počas vynikajúcich pozorovacích podmienok ju môžeme objaviť. Hmlovina IC 434 v pozadí je zrejmejšia na jej východnom rozhraní a ďalej na juh sa stáva tenšou a slabšou.

Dominik: Cez 350mm dobson a H-beta je to krásny pohľad, tmavý zárez v hmlovine IC 434, teda známa Konská hlava má presné charakteristické obrysy, také ako sú známe na fotografiách! Je pomerne výrazná a veľká. V okolí sa tiež dajú pozorovať hmloviny ako NGC 2023, IC 435 alebo známa hmlovina s tmavým predelom NGC 2024. Hmlovinu som sa pokúšal pozorovať aj so svojím 250mm dobsonom s OIII a UHC filtrom, ale zatial pozorovania neboli pozitívne.



